b'\n_START_ARTICLE_\nOne Hell of a Christmas\n_START_SECTION_\nHandling\n_START_PARAGRAPH_\nFilmen foreg\xc3\xa5r i Los Angeles i USA og handler om den kriminelle Carlitos (Tolo Montana), der bliver l\xc3\xb8sladt efter to \xc3\xa5rs f\xc3\xa6ngsel, og bliver fast besluttet p\xc3\xa5 at vise sig som et godt eksempel for sin 5-\xc3\xa5rige s\xc3\xb8n og droppe sin kriminelle karriere. Tilbage i den moderne storby st\xc3\xa5r julen for d\xc3\xb8ren, men dens glade budskab om k\xc3\xa6rlighed og velg\xc3\xb8renhed st\xc3\xa5r i kontrast til den uhyggelige underverden, hvor det er h\xc3\xb8js\xc3\xa6son for gr\xc3\xa5dighed og forbrydelser. Her f\xc3\xa6rdes d\xc3\xa6monerne. Carlitos bedste ven, den unge kriminelle Mike (Thure Lindhardt), kommer i besiddelse af en mystisk klo med overnaturlige kr\xc3\xa6fter, der kan skaffe dem hurtige penge og et liv i overhalingsbanen, og selvom Carlitos afsl\xc3\xa5r, er han alligevel snart spundet ind i et net af sex, drugs og julesange.'